钦定古今图书集成/方舆汇编/职方典/第1225卷 > 《洞庭湖》宋·之问
## 钦定古今图书集成/方舆汇编/职方典/第1225卷 > 《洞庭湖》宋·之问

地尽天水合，朝及洞庭湖。初日当中涌，莫辨东西隅。
晶耀目何在，莹荧心欲无。灵光晏海若，游气耿天吴。
张乐轩皇至，征苗夏禹徂。楚臣悲落叶，尧女泣苍梧。
野积九江润，山通《五岳》图。风恬鱼自跃，云夕雁相呼。
独此临泛漾，浩将人代殊。永言洗氛浊，卒岁为清娱。
要使功成退，徒劳越大夫。